Saravanan Vellu

Saravanan Vellu (s. 11. tammikuuta 1978 Johor Bahru) on malesialainen entinen jalkapalloilija. 

Saravanan pelasi suurimman osan urastaan Perak FA:ssa, jossa hän voitti Malesian mestaruuden 2002 sekä Malesian cupin ja Malesian FA Cupin. Saravanan pelasi Malesian maajoukkueessa 43 ottelua, joissa hän teki 21 maalia. Hän edusti Malesiaa myös vuoden 1997 nuorten MM-kisoissa, jotka pelattiin Malesiassa.

Saravanan päätti pelaajauransa 2011, jonka jälkeen hän muutti Suomeen tulevan vaimonsa mukana. Suomessa hän on työskennellyt muun muassa juniorivalmentajana Gnistanissa ja HJK:ssa.

 Lähteet 

Luokka:Malesialaiset jalkapalloilijat
Luokka:Vuonna 1978 syntyneet
Luokka:Elävät henkilöt